เขตการปกครองของประเทศเบลเยียม
เขตการปกครอง

แคว้นเฟลมิช (ฟลานเดอส์) และ แคว้นวอลลูน (วอลโลเนีย) แบ่งย่อยออกเป็น จังหวัด (province) แคว้นละ 5 จังหวัด ส่วนแคว้นที่สาม ได้แก่ แคว้นนครหลวงบรัสเซลส์ นั้นมิได้มีฐานะเป็นจังหวัดและไม่มีเขตย่อยเป็นจังหวัดเช่นกัน โดยรวมทั้งหมดในประเทศเบลเยียมแบ่งการปกครองย่อยเป็น 589 เทศบาล (municipality) ซึ่งในแต่ละเขตเทศบาลนั้นจะแบ่งย่อยลงได้อีกเป็นเขตเทศบาลย่อย (sub-municipality) จำนวนหลายเขตรวมกัน
ประชาคม, แคว้น, พื้นที่ภาษา, เทศบาล และ จังหวัด ล้วนเป็นองค์ประกอบทางการปกครองหลักในระดับชาติของเบลเยียมตามที่ระบุในรัฐธรรมนูญ ส่วนการแบ่งการปกครองที่สำคัญน้อยลงมาได้แก่ เขตร่วมเทศบาล (intra-municipal district), เขตการปกครอง (administrative arrondissement), เขตเลือกตั้งและเขตตุลาการ (electoral and judicial arrondissement), เขตตำรวจ (police district) และล่าสุดทีมีการก่อตั้งคือ เขตตำรวจระหว่างเทศบาล (inter-municipal police zone) ซึ่งอยู่ในระดับย่อยลงไปของเขตตำรวจ
หน่วยการปกครองทุกระดับ ได้แก่ พื้นที่ภาษา, ประชาคม, แคว้น, จังหวัด และเทศบาล มีแนวแบ่งเขตทางภูมิศาสตร์ อย่างไรก็ตาม พื้นที่ภาษาไม่มีสำนักงานหรืออำนาจปกครองใด ๆ โดยเป็นเพียงแต่ตัวช่วยให้แบ่งเขตการปกครองได้ง่ายขึ้น ดังนั้นประชาคมจึงได้รับการกำหนดเขตทางภูมิศาสตร์โดยเท่าเทียมกัน แต่ประชาคมต่าง ๆ ของเบลเยียมไม่ได้สื่อหรืออ้างอิงถึงกลุ่มประชากรต่างหากโดยตรง แต่สื่อถึงกลุ่มของความรู้ในภาษา วัฒนธรรม และการเมืองต่างหากในประเทศเสียมากกว่า
แต่ละประชาคมมีอาณาเขตตามที่ระบุไว้ในกฎหมายเพื่อให้สามารถใช้อำนาจปกครองได้ในบางระดับ โดยประชาคมเฟลมิชจะมีอำนาจตามกฎหมายที่ให้อำนาจไว้เฉพาะภายในพื้นที่ภาษาดัตช์ (ซึ่งตรงกับแคว้นเฟลมิช) และภายในพื้นที่ทวิภาษานครหลวงบรัสเซลส์ (ซึ่งตรงกับแคว้นนครหลวงบรัสเซลส์); ประชาคมฝรั่งเศสแห่งเบลเยียมจะมีสิทธิตามกฎหมายภายในเขตที่ใช้ภาษาฝรั่งเศสเท่านั้น ได้แก่ แคว้นวอลลูนและพื้นที่ทวิภาษาในแคว้นนครหลวงบรัสเซลส์; ส่วนประชาคมผู้พูดภาษาเยอรมันแห่งเบลเยียมจะมีอำนาจในบริเวณที่ใช้ภาษาเยอรมันเป็นภาษาหลักซึ่งได้แก่อาณาเขตเล็ก ๆ ภายในจังหวัดลีแยฌในแคว้นวอลลูนซึ่งมีพรมแดนติดต่อกับประเทศเยอรมนี
แคว้นทั้งสามในเบลเยียมได้แก่:
แคว้นนครหลวงบรัสเซลส์ (ฝรั่งเศส: Région de Bruxelles-Capitale; ดัตช์: Brussels Hoofdstedelijk Gewest) หรือบรัสเซลส์ (ฝรั่งเศส: Bruxelles; ดัตช์: Brussels)
แคว้นเฟลมิช (ดัตช์: Vlaams Gewest) หรือฟลานเดอส์ (ดัตช์: Vlaanderen)
แคว้นวอลลูน (ฝรั่งเศส: Région wallonne; เยอรมัน: Wallonische Region) หรือวอลโลเนีย (ฝรั่งเศส: Wallonie; เยอรมัน: Wallonien, Wallonie)
ประชาคมทั้งสามได้แก่:
ประชาคมเฟลมิช (ดัตช์: Vlaamse Gemeenschap) สำหรับเขตที่ใช้ภาษาดัตช์เป็นหลัก
ประชาคมฝรั่งเศส (ฝรั่งเศส: Communauté Française) สำหรับเขตที่ใช้ภาษาฝรั่งเศสเป็นหลัก
ประชาคมผู้พูดภาษาเยอรมัน (เยอรมัน: Deutschsprachige Gemeinschaft) สำหรับเขตที่ใช้ภาษาเยอรมันเป็นหลัก
พื้นที่ภาษาทั้งสี่ได้แก่:
พื้นที่ภาษาดัตช์
พื้นที่ทวิภาษานครหลวงบรัสเซลส์
พื้นที่ภาษาฝรั่งเศส
พื้นที่ภาษาเยอรมัน (ซึ่งมีที่อำนวยความสะดวกทางภาษาสำหรับผู้ใช้ภาษาฝรั่งเศส)
ตามรัฐธรรมนูญได้กำหนดให้ใช้ภาษาราชการแบ่งตามเทศบาล รวมทั้งเขตดินแดนตามรายละเอียดต่อไปนี้
|  | บริการสาธารณะต่าง ๆ อำนวยความสะดวก  และให้บริการเป็นภาษา > บริการสาธารณะต่าง ๆ อำนวยความสะดวก  และให้บริการเป็นภาษา .ดัตช์ | บริการสาธารณะต่าง ๆ อำนวยความสะดวก  และให้บริการเป็นภาษา > บริการสาธารณะต่าง ๆ อำนวยความสะดวก  และให้บริการเป็นภาษา .ฝรั่งเศส | บริการสาธารณะต่าง ๆ อำนวยความสะดวก  และให้บริการเป็นภาษา > บริการสาธารณะต่าง ๆ อำนวยความสะดวก  และให้บริการเป็นภาษา .เยอรมัน | ระดับประชาคม> เฟลมิช.เฟลมิช | ระดับประชาคม> ฝรั่งเศส.ฝรั่งเศส | ระดับประชาคม> เยอรมัน.เยอรมัน | ระดับแคว้น (และจังหวัดในปกครอง)> เฟลมิช.เฟลมิช | ระดับแคว้น (และจังหวัดในปกครอง)> วอลลูน.วอลลูน | ระดับแคว้น (และจังหวัดในปกครอง)> นครหลวง บรัสเซลส์.นครหลวง บรัสเซลส์ | ระดับ รัฐ > ระดับ รัฐ .ระดับ รัฐ  |
| --- | --- | --- | --- | --- | --- | --- | --- | --- | --- | --- |
| พื้นที่ภาษาดัตช์ | Y  | ใน 12 เทศบาล (เฉพาะ "การอำนวยความสะดวก") | — | Y  | — | — | Y  | — | — | Y  |
| พื้นที่ภาษาฝรั่งเศส | ใน 4 เทศบาล (เฉพาะ "การอำนวยความสะดวก") | Y  | ใน 2 เทศบาล (เฉพาะ "การอำนวยความสะดวก") | — | Y  | — | — | Y  | — | Y  |
| พื้นที่ทวิภาษานครหลวงบรัสเซลส์ | Y  | Y  | — | Y  | Y  | — | — | — | Y  | Y  |
| พื้นที่ภาษาเยอรมัน | — | ใน 9 เทศบาล (เฉพาะ "การอำนวยความสะดวก") | Y  | — | — | Y  | — | Y  | — | Y  |
: ตามกฎหมายแล้ว ผู้อยู่อาศัยในเขตเทศบาลทั้ง 27 เขต สามารถขอรับบริการ "อำนวยความสะดวก" อย่างจำกัดเป็นภาษาอื่นที่ไม่ใช่ภาษาในเขตของตนได้ แต่ "การอำนวยความสะดวก" ดังกล่าวจัดให้มีเฉพาะในเขตเทศบาลบางเขตที่อยู่ใกล้พรมแดนระหว่างแคว้นเฟลมิชกับแคว้นวอลลูนและแคว้นเฟลมิชกับแคว้นนครหลวงบรัสเซลส์ และในอีก 2 เขตเทศบาลในแคว้นวอลลูนที่อยู่ติดกับพื้นที่ภาษาเยอรมัน รวมทั้งในทุกเขตเทศบาลในพื้นที่ดังกล่าว